《罗台山道吴归里允初送至毗陵作诗赠别台山次韵答之因继作二首 其一》
清代·汪缙

有客乘风去，烦君寄语归。把书犹对坐，二妙实同机。

江草烟薰岸，蹊梅月带扉。梦魂通异地，怕我用心非。

作者简介：（1725—1792）江苏吴县人，字大绅，号爱庐。诸生。为学通儒释，作《无名先生传》，谓先生讲学不朱不王。又作《撞庵先生记》，自称学无墙壁，行无辙迹。工诗文，受袁枚称道。有《二耕草堂集》、《汪子文录》。